GOZDARSTVO

Slovenija spada med najbolj gozdnate države v Evropi. Gozdovi pokrivajo 56% celotnega slovenskega državnega ozemlja. Več gozda imata le Finska in Švedska. Površina gozdov se v zadnjih desetletjih povečuje, ker ljudje opuščajo kmetovanje in zato izginjajo travniki in pašniki. Gozd je razširjen v vseh petih naravnogeografskih enotah. Najbolj gozdnate so dinarske planote. Veliko gozdov je tudi v alpskih in predalpskih pokrajinah. Območja z največjimi gozdnimi površinami so zelo redko poseljena ali neposeljena.

Gozdovi se razlikujejo po prevladujočih drevesnih vrstah in se spreminjajo tudi z nadmorsko višino.

Glavna listnata drevesna vrsta je bukev, ki je razširjena skoraj v vseh pokrajinah. V Sloveniji zavzemajo bukovi gozdovi 55% gozdne površine.

Med iglavci je najbolj razširjena smreka, in sicer se razprostira od nižin do gorskega sveta.

Pomen gozdov

Gozdovi imajo za Slovenijo zelo velik pomen. Lesno industrijo oskrbujejo z lesom, slabši les pa prideluje industrija papirja. Les je pomemben vir za kurjavo. Poleg lesa nam gozdovi nudijo tudi druge dobrine. Gozdovi so vir oddiha in razvedrila. Kljub temu pa je človek tudi največji sovražnik, saj mnogokrat s požari iz malomarnosti uniči velike gozdnate površine. Gozdovi so življenjski prostor mnogim rastlinskim in živalskim vrstam,oskrbujejo nas s čisto vodo in zrakom, ter varujejo naše površje pred naravnimi nesrečami.

Gospodarstvo z gozdovi

Slovenija ima na področju urejanja in varovanja gozdov bogato tradicijo. Pri nas je večina gozdov v zasebni last le nekaj jih je v lasti pravnih oseb. Lastništvo gozdov se spreminja, ker še poteka denacionalizacija. Površina zasebnih gozdov je zelo razdrobljena. Večje gozdne površine so v hribovitih predelih, to je na Pohorju in Zgornji Savinjski dolini. Tu je gozd pomemben gospodarski vir dohodkov za kmetije.

Zaradi večjega izkoriščanja gozda se je že v preteklosti pokazala potreba po načrtnem gospodarjenju z gozdovi, ki omogočajo zadostne količine lesa. Zato je država omejila pretirano izkoriščanje in prevzela skrb za obnavljanje gozda. Zaradi načrtnega gospodarjenja se je lesno bogastvo pri nas zelo povečalo.

**Ogroženost slovenskih gozdov**

Več desetletij so se naši gozdovi uspešno obnavljali. V zadnjih leti pa je zaradi želje po hitrem zaslužku močno narasel delež nenadzorovanega in nedopustnega sekanja dreves. Naše gozdove ogrožata tudi onesnažen zrak in kisel dež. Večja poškodovanost gozdov je v okolici velikih industrijskih središč. Sušenje jelke, ki ni povsem pojasnjeno in je prizadelo jelko v zadnjih desetletjih povsod po Evropi, opažamo tudi v Sloveniji. Na Krasu so gozdu nevarni predvsem požari. Ponekod v Sloveniji ogroža naravno obnovo gozda številčna jelenjad in srnjad. Ogroženost gozdov spremlja gozdarska stroka z raziskavami, ki so vključene v širše evropske raziskave.

VIRI

<http://geocities.com/brilko_man/vsebina.html#Obnova%20in%20varstvo%20gozdov>

http://expo98.literal.si/slo/zakladi/gozdovi/index.html-l2